NaiveNeuron/SloPal huggingface dataset:
Mikulec, Roman, poslanec NR SR (2024-01-09):
Ďakujem pekne. Vážený kolega, ďakujem za vaše vystúpenie. Ja myslím, že tých argumentov, ktoré tu včera, dnes odznievajú preto, alebo k tomu, že naozaj nie je ani jeden reálny dôvod na skrátené legislatívne konanie, bolo povedaných už veľmi veľa. Opakujeme to a mňa mrzí rovnako ako vás, že de facto si to hovoríme sami pre seba v rámci opozície. Ja len verím, že ľudia, ktorí toto pozerajú, alebo sa to k nim dostane aj prostredníctvom médií, si to postupne budú uvedomovať, pretože naozaj tak ako bolo povedané, tu neexistuje žiadny dialóg. My dávame argumenty. Naozaj tie argumenty sú odborné, faktické, pragmatické. Hovoríme o tom, v čom sú chyby celej tej novely, v čom spočívajú riziká tej novely pre bežných, obyčajných, slušných, poctivých ľudí na Slovensku, a nikto z koalície nemá ani, ani tú úctu, aby vôbec vystúpil. Ani pán minister, ani nikto, kto tu sedí za predkladateľa. Toto nie je vôbec žiadny dialóg, toto nie je argumentácia. Úplne bežná argumentácia na ktoromkoľvek úrade sa deje tým, že sa, že sa debatuje. Toto je de facto monológ opozície a aj to nasvedčuje tomu, ako k tomu pristupuje koalícia. Ľudí, bežných ľudí, ktorí aj prostredníctvom nás chcú týmto, tejto vláde vyslať signál, že nesúhlasia s návrhom, tak oni im ukazujú prostredník. Úplne na hulváta im dávajú najavo, že ich majú alebo že ich neberú do úvahy, absolútne nepotrebujú počuť to, čo ľudia hovoria, a ja som vďačný všetkým, ktorí vystupujú v rozprave aj v týchto faktických, pretože si myslím, že je potrebné to neustále opakovať a stále to vládnej koalícii pripomínať a naozaj, tak ako bolo povedané, myslím, že sa budú hanbiť.
Kužma, Štefan, poslanec NR SR (2011-09-09):
Ďakujem pekne. Vážený pán predsedajúci, dovoľte mi, aby som podľa § 73. ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady ako určený spravodajca v prvom čítaní vystúpil k vládnemu návrhu, ktorým sa mení sa dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci, nelegálnom zamestnávaní o zmene a doplnení niektorých v znení neskorších predpisov, tlač 460, podávam spravodajskú informáciu k návrhu zákona. Predseda Národnej rady Slovenskej republiky rozhodnutím č. 449 z 12. augusta 2011 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie. Účelom návrhu zákona podľa navrhovateľa je zabezpečiť transparentnosť inšpekcie práce, spresnenie znenia jeho ustanovení so zreteľom na ostatné zmeny súvisiacich právnych predpisov. Navrhovaná právna úprava je v súlade s Ústavou Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republiky viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku návrh zákona v druhom čítaní prerokuje. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rady Slovenskej republiky prideliť návrh zákona v druhom čítaní na prerokovanie týmto výborom: ústavnoprávnemu výboru, výboru pre financie a rozpočet, výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory návrh prejednali v termíne do 30 dní a v gestorskom výbore do 32 dní od prerokovania. Pán predsedajúci, skončil som, otvorte rozpravu.
Bugár, Béla, podpredseda NR SR (2017-12-07):
Áno. Takže prezentujme sa a hlasujme o tomto návrhu. (Hlasovanie.) Prítomných 128 poslancov, za 88, proti 19, zdržalo sa 18, nehlasovali 3. Konštatujem, že návrh bol schválený. Takže výbor k tomu, ako aj v iných prípadoch, podá vysvetlenie. Aj keď si myslím, že je to v poriadku, ale budeme to mať aspoň zachytené aj písomne. (Reakcie z pléna.) Prosím? Tak ste tam napísaná, tak vám funguje. Procedurálny, pán poslanec Madej.
Laššáková, Jana, podpredsedníčka NR SR (2014-11-10):
Pán poslanec Goga.
Hrušovský, Pavol, predseda NR SR (2011-10-21):
Ďakujem, pán spoločný spravodajca. Otváram rozpravu. Písomne nemám do rozpravy žiadne prihlášky, preto sa pýtam, či sa chce niekto prihlásiť ústne? Nie. Vyhlasujem rozpravu o tomto bode programu za skončenú. Pristúpime k hlasovaniu o návrhu uznesenia a poprosím vás, pán poslanec Madej, aby ste ho Národnej rade predložili.
P. Gabura, poslanec: (2010-02-10):
A chcem povedať, pani kolegyňa, aj minule ste vystúpili, ja si myslím, že lekári majú Hippokratovu prísahu, že to, čo vy beriete ako hlavný argument, aby sme mohli húfne zabíjať nenarodené deti, je nezmyselný argument, pretože lekár vždy na tomto špecifickom prípade rozhodne, čo pre ženu je menej rizikové alebo viac rizikové. Ale na to nepotrebuje mať zákon, ktorý mu to povolí, má Hippokratovu prísahu, má svoju lekársku česť a svoju lekársku zodpovednosť. Ak to my lekárom berieme, ak robíme zákon, ktorý umožňuje ľuďom si zľahčovať život, tak potom do dopadá tak, ako to dopadá teraz, je cez 13 500 potratov ročne. Čo mi poviete na to vy?
P. Hrušovský, predseda NR SR: (2005-03-17):
A. Hajduk, poslanec: ... neprijal platné uznesenie, pretože návrh uznesenia nezískal podporu potrebnej nadpolovičnej väčšiny všetkých členov výboru. Výbor Národnej rady pre pôdohospodárstvo svojím uznesením súhlasil s návrhom uvedeným v rozhodnutí prezidenta Slovenskej republiky... (Ruch v sále.)
Gál, Gábor, poslanec NR SR (2013-03-25):
Ja som tiež, keď ste rozprávali, tu som sedel kľudne a som vás nevyrušoval. (Prerušenie vystúpenia predsedajúcou.)
Kočiš, Eduard, poslanec NR SR (2021-10-19):
Veľmi pekne ďakujem za slovo, pán predsedajúci. Pán kolega, súhlasím, dá sa povedať so všetkým, čo ste povedali vo svojom príspevku, nakoľko vek farmárov, vek ľudí, ktorí majú vzťah k pôde a obrábajú túto pôdu dlhé desaťročia, sa naozaj zvyšuje, čo veľmi správne poznamenal aj predseda výboru Jaro Karahuta a podpora mladých farmárov, podpora mladých začínajúcich farmárov, ktorí chcú si tento vzťah buď vybudovať alebo nejakým spôsobom nadviazať na tradície, ktoré mali ich rodičia, ich starí rodičia, je viac ako dôležitý, viac ako potrebný. Čiže aj tuto chcem apelovať najmä na ministerstvo pôdohospodárstva a samozrejme aj na celú Poľnohospodársku platobnú agentúru, aby sa touto problematikou začala viac ako zodpovedne zaoberať, pretože mladý farmár, ktorý má perspektívu pracovať na pôde 20, 30, možno aj 40 rokov, to je taká pridaná hodnota, o akej nám môžu okolité krajiny len snívať, naozaj. Čiže ak sa k tejto problematike postavíme zodpovedne a budeme zodpovedne využívať potenciál našich slovenských ľudí, tak ja si myslím, že s tým, čo chceme robiť všetci, a to je potravinová sebestačnosť Slovenskej republiky, nemôžme mať do blížiacich sa rokov naozaj žiaden problém. Ja nebudem gratulovať k získaniu licencie pre Poľnohospodársku platobnú agentúru, pretože ministerstvo si robilo svoju povinnosť, splnilo si všetky svoje náležitosti, ktoré jej z tejto kompetentnosti vychádzali, ale ja sa skúsim zamyslieť nad tým, že prečo ľudia majú takúto nedôveru voči tejto inštitúcii. Taká možno filozofická otázka, dohodenie do pléna, nech sa nad tým zamyslíme alebo zamyslia všetci, ktorí boli v tejto otázke kompetentní odpovedať. A čo sa týka najmä tej zodpovednosti a kontrolám voči mladým farmárom, ak prvá, druhá, tretia, štvrtá kontrola dopadne v poriadku a piata záverečná je zlá, to znamená PPA-čka pochybila a nie ten farmár, ona má niesť zodpovednosť.
Blanár, Juraj, podpredseda NR SR (2022-06-17):
Pani poslankyňa, nebolo povedané. Bolo rozhodnuté, že sa bude rokovať po prerokovaní správ. Tak to chcem uviesť na správnu mieru. Možno došlo k nejakému šumu. Ideme podľa dohody. Nech sa páči.
V. Tomanová, ministerka práce, sociálnych vecí a rodiny SR: (2008-10-29):
Dôvodom doplnenia zmeny zákona bolo upraviť ustanovenia, ktoré umožňujú rôznu interpretáciu alebo spôsobujú interpretačné problémy v praxi, ako napríklad výchovné opatrenia alebo diagnostické skupiny v detských domovoch. Bolo tiež potrebné upraviť ustanovenia, ktoré sa v praxi ukázali ako nepraktické až nepoužiteľné, a to návrhy na osvojiteľnosť opatrenia finančného charakteru v časti povinnosti obce, tvorba priorít a spôsob poskytovania finančných príspevkov neštátnym subjektom a samospráve. Návrh predloženého vládneho návrhu zlepšuje aj kvalitatívnu stránku výkonu sociálnoprávnej ochrany detí, sociálnej kurately a obsahuje najmä úpravu výslovného zákazu používania všetkých foriem telesných trestov na dieťati a iných hrubých alebo ponižujúcich foriem trestania dieťaťa pri vykonávaní opatrení sociálnoprávnej ochrany detí a sociálnej kurately. Zdôrazňujem, pri vykonávaní opatrení sociálnoprávnej ochrany detí a sociálnej kurately ide napríklad o výkon opatrení sociálnoprávnej ochrany detí a sociálnej kurately v detských domovoch a iných zariadeniach podľa tohto zákona. Rozšírenie možností ukladania výchovných opatrení orgánmi sociálnoprávnej ochrany detí a sociálnej kurately a rozšírenie opatrení na predchádzanie a riešenie krízových situácií v rodine a v náhradnej rodine, zlepšenie systému sprostredkovania náhradnej rodinnej starostlivosti, podrobnú úpravu podmienok starostlivosti o deti v detských domovoch a organizačné členenie zariadení tak, aby deti prioritne boli umiestňované v profesionálnych rodinách v atomizovaných malých skupinách v samostatných rodinných domoch alebo bytoch a v prípade, že sa ústavná starostlivosť vykonáva vo väčšom objekte, ako je rodinný dom, predpokladá sa poskytovanie starostlivosti maximálne pre 40 detí. Podrobne ďalej obsahuje tento návrh zákona podrobnú úpravu podmienok výkonu ústavnej starostlivosti v detských domovoch, najmä z obsahovej stránky výkonu súdnych rozhodnutí, napríklad skrátenie maximálneho obdobia diagnostiky detí v detskom domove v kombinácii s možnosťou diagnostiky detí priamo v samostatných skupinách alebo priamo v profesionálnych rodinách, taktiež úpravu mechanizmu na zvýšenie motivácie obcí realizovať preventívne opatrenia a programy zamerané na podporu rodín s deťmi a na pomoc ohrozeným rodinám s deťmi a, samozrejme, aj zmenu spôsobu zapojenia akreditovaných subjektov do výkonu opatrení sociálnoprávnej ochrany detí, pričom dôraz sa kladie na obsahovú kvalitu ich činností a zároveň umožňuje aj ich širšie zapojenie. Ďakujem za pozornosť. Ďakujem, pán predseda.
I. Mikloš, podpredseda vlády a minister financií SR: (2004-02-05):
Takže, dovoľte, aby som odpovedal na vašu doplňujúcu otázku, pričom, pán poslanec, nehnevajte sa, ale koľkokrát sa pozriem na hodiny, to je moja vec, a či to bude 25-krát, alebo to bude 50-krát, pokiaľ vám budem odpovedať, tak si myslím, že vás do toho až tak veľmi nič nie je. Čo sa týka toho, čo ste povedali, zase musím konštatovať, že zavádzate. Zavádzate, napriek vášmu veľmi mladému veku ste, zdá sa, schopným žiakom svojho učiteľa predsedu SMER-u Fica, pretože v demagógii ste naozaj dosť dobrý. Čiže, chcem povedať, že nie je, pán poslanec, nie je pravda... (Hlasy v pléne.) Pán poslanec, nie je pravda, že chceme a budeme znižovať výdavky zo štátneho rozpočtu na vysoké školy, opakujem, nie je to pravda. Takže, to, čo ste konštatovali, že chceme kompenzovať tým spoplatnením vysokých škôl zníženie výdavkov zo štátneho rozpočtu na vysoké školy, jednoducho nie je pravda. Nikdy sme taký zámer ani nemali. Naopak, konštatujem tu dnes verejne, a povedal som to už aj v minulosti, že ak sa uskutočnia potrebné zmeny, potrebné reformy vrátane tejto reformy financovania školstva, tak budem prvý, kto bude presadzovať, aby sme zvýšili verejné výdavky zo štátneho rozpočtu na vysoké školy. Zároveň nie je pravda, že by sme nechceli dať viac prostriedkov aj na sociálne štipendiá. Takže, keď budeme schvaľovať štátny rozpočet na rok 2005, pán poslanec, potom môžete tú svoju otázku zopakovať, ak ju nezopakujete, ja sa pokúsim na to nezabudnúť a pripomenúť vám, že tieto vaše závery, ktoré ste povedali, jednoducho pravdivé nie sú. Takže, nechceme nič kompenzovať. Chceme aj z verejných zdrojov dať viac na vysoké školy a týmito dodatočnými peniazmi, ktoré pôjdu zo spoplatnenia, naozaj zvýšiť kapacitu vysokých škôl tak, aby mali väčšiu šancu mladí ľudia študovať a aby sa zlepšil prístup mladých ľudí ku vzdelaniu. Ďakujem pekne.
Hort, Milan, podpredseda NR SR (2011-02-10):
Tak, prepáčte, pán minister. Skúste to, pán poslanec. Skúste ísť na vedľajší mikrofón.
V. Veteška, podpredseda NR SR: (2004-06-23):
Chcem vás len, vážené dámy poslankyne, páni poslanci, informovať o tom, že pokračujeme zajtra vo štvrtok 24. júna o 9.00 hodine ráno bodom č. 38 - vládny návrh zákona, ktorým sa mení a dopĺňa zákon č. 634/1992 Zb., tlač 603, a potom pokračujeme ďalej bodmi 39, 40 a tak ďalej a k tým správam, ktoré sme mali pripravené, sa potom vrátime. Takto podľa programu budeme pokračovať ďalej. Za dnešný deň vám ďakujem, želám krásny, pekný večer a dobrú noc. (Prerušenie rokovania o 18.55 hodine.)
Laurenčík, Milan, podpredseda NR SR (2021-12-07):
Pán poslanec Martin Borguľa, nech sa páči.
Pčolinský, Peter, podpredseda NR SR (2023-03-30):
Dobrý deň prajem. Pán poslanec Kyselica, pán poslanec Cmorej, pán poslanec Zahorčák a pán poslanec Viskupič, vážení štyria páni poslanci, otváram jedenásty rokovací deň 88. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Baláž, Marcinková, Medvecký, Mizík, Šeliga, Vážny, Zajačik a na zahraničnej pracovnej ceste je poslanec Mihalik. Podľa odsúhlasenej zmeny programu pristúpime k druhému čítaniu o návrhu poslancov Cmoreja, Ledeckého, Dostála na vydanie zákona, ktorým sa mení a dopĺňa zákon Slovenskej Národnej rady č. 138/1991 Zb. o majetku obcí v znení neskorších predpisov a ktorým sa dopĺňa zákon Slovenskej Národnej rady č. 369/1990 Zb. o obecnom zriadení v znení neskorších predpisov. Návrh zákona je pod tlačou 1248. Spoločná správa výborov má tlač 1248a. Teraz dávam slovo poslancovi Petrovi Cmorejovi, aby návrh zákona uviedol. (Rokovanie o návrhu poslancov Národnej rady Slovenskej republiky Petra Cmoreja, Vladimíra Ledeckého a Ondreja Dostála na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, tlač 1248.)
Paška, Pavol, predseda NR SR (2013-12-03):
(Hlasovanie.) 138 prítomných, 80 za, 37 proti, 21 sa zdržalo. Tieto body sme schválili.
Plaváková, Lucia, poslankyňa NR SR (2024-06-21):
Ďakujem veľmi pekne za slovo, ja by som v prvom rade chcela vecne k tomu návrhu zákona. Odzneli tu nejaké výhrady vo vzťahu ku kolidujúcim demonštráciám a teda zhromaždeniam. Ja tiež mám obavy z toho, ako je to nastavené, či bude naozaj zachované to, čo aj vyplýva z judikatúry Európskeho súdu pre ľudské práva, že vždy má byť zachovaná sloboda zhromažďovania v prípade pokojného zhromaždenia. To úplne mi nevyplýva z toho návrhu zákona, či toto bude v praxi aplikované takýmto spôsobom. A teraz by som chcela pár slov ešte k tomu, čo pani poslankyňa Kolíková otvorila, a teda vyhrážky a útokom, ktorým čelí, mňa to naozaj mimoriadne mrzí. Sama si tu zažívam obdobné situácie, aj mne sa stalo, že som s mojou šesťročnou dcérou bola na verejnosti a čelila verbálnym útokom. A je to niečo, čo by sme nemali nikto akceptovať a tolerovať. A, bohužiaľ, teda aj v dôsledku kampane, ktorú viedli aj koaličné strany aj vo vzťahu k mojej osobe, a hoaxy a bludy, ktoré šírili, tak doposiaľ dennodenne dostávam správy, kde sa ma ľudia pýtajú, čo mám medzi nohami, aká som ja pošahaná, zvrátená a podobne, mi odkazujú a odkazujú mi, že by som nemala byť rodičom. A ja neviem, či vy takéto správy dostávate, ale je naozaj hrozné, keď vám ľudia adresujú odkazy tohto typu a spochybňujú napríklad vaše rodičovstvo. Tak by som vás chcela vyzvať, rovnako ako pani poslankyňa Kolíková, aby ste vážili svoje slová aj pri transfóbnych a homofóbnych vyjadreniach, ktoré, žiaľ, z vašich úst odznievajú často, lebo ony majú svoje dôsledky a ja ich teda dennodenne zažívam. Ďakujem veľmi pekne.
Sulík, Richard, predseda NR SR (2010-10-20):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Spravodajca? Nech sa páči.
B. Bugár, podpredseda NR SR: (2003-10-22):
(Hlasovanie.) Prítomných 134 poslancov, za návrh 117, proti 3, zdržalo sa 14 poslancov. Konštatujem, že navrhnuté uznesenie, aby sme prerokovali návrh zákona v druhom čítaní, sme schválili. Nech sa páči.
Čekovský, Kristián, poslanec NR SR (2020-07-08):
Predbežná informácia pre členov výboru pre kultúru a médiá. Schôdza výboru bude až po vystúpení europoslancov. To znamená približne okolo štvrtej popoludní budeme informovať teda o konkrétnom čase.
Šeliga, Juraj, podpredseda NR SR (2020-05-20):
Ďakujem. Prosím, prezentujme sa a hlasujme. (Hlasovanie.) Prítomných 119 poslancov, za 115, proti 1, zdržali sa 3, hlasovali všetci prítomní. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. A na základe tohto rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. Tento vládny návrh zákona má tlač č. 112, návrh na jeho pridelenie na prerokovanie výborom je v rozhodnutí č. 105. Poprosím podpredsedu vlády a ministra hospodárstva Slovenskej republiky pána Richarda Sulíka, aby tento vládny návrh zákona uviedol, nech sa páči. (Rokovanie o vládnom návrhu zákona, ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov v znení zákona č. 119/2019 Z. z. , tlač 112.)
Jurinová, Erika, podpredsedníčka NR SR (2013-06-17):
Pán poslanec Viskupič.
Bašistová, Alena, poslankyňa NR SR (2017-11-28):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Senko, Ján, poslanec NR SR (2018-09-18):
Ďakujem za slovo, pán podpredseda. V rozprave vystúpili dve panie poslankyne, neboli však podané žiadne procedurálne návrhy. Preto dajte, pán podpredseda, hlasovať o tom, že Národná rada sa uzniesla v súlade s ustanovením zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-09-17):
Teraz sa chcem opýtať, či sa chce prihlásiť niekto do rozpravy ústne. Končím možnosť prihlásiť sa do rozpravy ústne. Jeden poslanec. Pán poslanec Pročko, nech sa páči.
Žiak, Miroslav, poslanec NR SR (2021-11-10):
Pán poslanec Baška, ja oceňujem, ako sme u teba zvyknutí, tvoj vecný prístup, že si v podstate vystúpil tak, ako nie sme zvyknutí z vašej strany, možno aj preto to v Trenčianskom samosprávnom kraji funguje celkom na úrovni. Ale chcem trošku pokorigovať niektoré možno vyjadrenia. Vieme, že toto, tento boj proti optimalizácii siete nemocníc je hlavne boj Jožka Božika z Partizánskeho, ktorý, samozrejme, aj sa blížia komunálne voľby, aj, samozrejme, nikto z tých starostov a primátorov, ktorí sú v zastupiteľstve, nechcú kvázi prísť o tú svoju nemocnicu a možno aj vytvárajú strach, aby si možno zvýšili tú svoju, svoje povedomie. Neviem. Ja som sa zdržal alebo som bol proti tomuto. Povedal si tiež, že chceš, aby sme udržiavali súčasný stav. Ale však veľmi dobre vieš, že súčasný stav v nemocniciach bol katastrofálny po dvanástich rokoch vlády SMER-u. To si nemusíme my tu maľovať medové fúzy. A už keď si chcel byť tak veľmi nápomocný, tak jedno nákupné stredisko v Prievidzi napríklad ponúkalo možnosť aj vytvoriť očkovacie centrum v jeho priestoroch a pokiaľ viem, spĺňajú všetky podmienky, dokonca bezplatne, stačilo len dať ľudí, spraviť administratívu a mám informácie, že ty si to odmietol, dokonca sa obrátili aj na nás poslancov, že či by sme s tým nevedeli my pomôcť. No dúfam, že po tomto, aj teraz ja tu vyzývam alebo žiadam, aby si bol im nápomocný a pomohol zvýšiť mieru zaočkovanosti aj na Hornej Nitre, v Prievidzi, kde je táto pomerne vysoká, našťastie, sme ešte neni v čiernych číslach, ale aj takýmto spôsobom zvýšiť tú mieru zaočkovanosti. Ďakujem veľmi pekne.
Bugár, Béla, podpredseda NR SR (2017-05-19):
Páni poslanci, nevyrušujte.
M. Číž, podpredseda NR SR: (2007-09-20):
Teraz je prihlásená, vystúpi v bode interpelácie pani poslankyňa Tóthová. Ja veľmi pekne ďakujem.
Matovič, Igor, poslanec NR SR (2023-11-23):
196. Ďakujem. Ono sa hovorí, že podľa ovocia ich spoznáte alebo pozri, kto to hovorí, takže skúsme si povedať k tomu niečo viac. Alebo najprv sa opýtajme, sa tu ten, čo tu vystupoval, prihováral svojim kolegom novinárom. Choďte sa ich opýtať, kedykoľvek, čo si o tomto človeku myslia. Postupne zisťujú, že bol počas toho, ako bol redaktorom Televízie JOJ, tak zároveň bol tzv. legalizantom, či jak sa to nazýva v SIS-ke. A donášal informácie, ktoré zisťoval o novinároch pri pive, na zábave, na večierku, víkendy, ktoré trávili redaktori z Televízie JOJ alebo z isto... iné, tak tento človek, redaktori sami to teraz postupne na to prichádzajú, že ako to je možné, že však vlastne vtedy sme sa o tom bavili len na tej svojej súkromnej akcii. A oni jednoducho medzi sebou mali krysu a tá krysa sa presťahovala do parlamentu. Choďte sa opýtať ktoréhokoľvek kolegu tohto odpadu novinárskej branže, ktorá dnes tu sedí s poslaneckým mandátom. Aby ste vedeli teda, ako fungoval tento poskok mafie, ktorý sa mafiou nechal vydržiavať, tak je to článok, odporúčam vám, z 19. januára 2022. Tento článok je na portáli omediach.com a volá sa Zvláštny kamarátsky rozhovor TV JOJ s Bödörom nevznikol len tak. A dozviete sa v tom článku, že v ten deň, kedy prepustili Bödöra, sa Bödör vyšmykol všetkým novinárom. Jednoducho čakali ho pred väznicou, ale niekto, nejaká krysa spomedzi novinárov potajomky naložila Bödöra do vnútra, previezla ho okolo novinárov, novinári to nezistili, odviezol si ho kilometre, kilometre ďaleko a tam s ním urobil vriťolezeckú reportáž, kde tohto mafiána obhajoval a dal mu doslova priestor len čisto, čisto na jeho pozitívne piár, kde hovoril o tom, jakú tam mal stravu, jako cvičil a podobne. Obyčajný mafiánsky poskok, ktorý zadarmo neurobí nič. (Potlesk.)
Žiga, Peter, podpredseda NR SR (2023-12-08):
Vyhlasujem rozpravu za skončenú. Chcem sa opýtať navrhovateľa, či chce zaujať stanovisko. Nie je tomu tak. Chcem sa opýtať spravodajcu, spoločného, či chce zaujať stanovisko. Nie je tomu tak. Prerušujem rokovanie o tomto bode programu. Budeme pokračovať v rámci programu druhým čítaním o vládnom návrhu zákona o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní, tzv. daňový poriadok, a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 95, výsledky rokovania výborov sú v tlači 95a. Prosím ministra financií Slovenskej republiky pána Ladislava Kamenického, aby vládny návrh zákona odôvodnil. Nech sa páči, pán minister. [Rokovanie o vládnom návrhu zákona o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 95.]
Ďuriš Nicholsonová, Lucia, podpredsedníčka NR SR (2016-10-27):
Na vaše vstúpenie registrujem štyri faktické poznámky: pán poslanec Mazurek, pán poslanec Baránik, pán poslanec Kotleba a pán poslanec Dostál. Končím možnosť prihlásiť sa s faktickou poznámkou. Pán poslanec Mazurek.
Blanár, Juraj, podpredseda NR SR (2023-02-07):
Aj ja ďakujem, ale ešte na konci vládnutia nie ste, ešte deväť mesiacov tu budeme. Pán spravodajca, nemáte záujem o záverečné slovo? Takže môžem konštatovať, že budeme hlasovať o tomto bode o sedemnástej hodine dnes. Prerušujem rokovanie o tomto bode programu a poprosím oboch, aby ešte zotrvali, pretože pristúpime k prvému čítaniu o návrhu poslancov Lukáša Kyselicu a Jany Majorovej Garstkovej na vydanie zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov. Tento návrh zákona je pod parlamentnou tlačou 1360, návrh na pridelenie výborom je pod číslom 1429. Udeľujem opäť slovo pánovi poslancovi Lukášovi Kyselicovi, ktorý za skupinu poslancov tento návrh prednesie, nech sa páči. (Rokovanie o návrhu poslancov Národnej rady Slovenskej republiky Lukáša Kyselicu a Jany Majorovej Garstkovej na vydanie zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov , tlač 1360.)
Blanár, Juraj, podpredseda NR SR (2023-06-23):
Päť faktických poznámok na vaše vystúpenie. Ako prvý pán poslanec Šefčík.
Kaník, Ľudovít, poslanec NR SR (2012-05-03):
Ďakujem. Veľmi dôležité je naozaj vidieť tie súvislosti a pán poslanec Štefanec ich popísal veľmi dobre, lebo ako sa vraví, cesta do pekla býva dláždená dobrými úmyslami. A ja si nemyslím, že poslanci vládnej strany majú zlý úmysel alebo určite nie väčšinovo. Ale to neznamená, že nás tá cesta neprivedie do pekla. Že bolo veľmi jasne a dobre ekonomicky argumentačne podložené, prečo tieto návrhy nepovedú k cieľom, ktoré sú deklarované, ale presne k opačným cieľom. A preto nám ťažko vyčítať, že na to upozorňujeme, pretože keď sa to už stane, keď ľudia napríklad prídu o svoje peniaze, keď budú okradnutí o svoje peniaze, ktoré majú v druhom pilieri a o ktoré by im rástli dôchodky, už bude neskoro. My to budeme hovoriť dopredu, aby sme sa tomu snažili predísť.
Laurenčík, Milan, podpredseda NR SR (2021-09-28):
Na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Ján Podmanický, nech sa páči.
P. Paška, predseda NR SR: (2006-09-07):
(Hlasovanie.) 136 prítomní, 136 za. Konštatujem, že sme prijali uznesenie k správe o menovom vývoji v Slovenskej republike za rok 2005 . Budeme pokračovať a opäť požiadam pána predsedu výboru pre financie, rozpočet a menu poslanca Buriana, aby uviedol hlasovanie k návrhu uznesenia k správe o stave a vývoji slovenského finančného trhu za rok 2005, je to tlač 32.
Jurinová, Erika, podpredsedníčka NR SR (2014-06-26):
Ďakujem pekne. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto do rozpravy prihlásiť ústne. Nie je tomu tak. Ako spravodajca sa hlási pán poslanec Mičovský. A takže do rozpravy nie je prihlásený nikto z prítomných poslancov, uzatváram možnosť prihlásiť sa. Dávam slovo zároveň pánovi spravodajcovi. Nech sa páči.
Beluský, Martin, poslanec NR SR (2021-04-30):
Ďakujem za slovo. Pán minister hospodárstva, ja mám tri poznámky k vášmu prejavu. Prvá vec, vy ste spomínali vo svojom prejave ten priemyselný park v Rimavskej Sobote a ja som rád, že vláda nasmerovala svoju pozornosť do tohto regiónu, ktorý patrí medzi najmenej rozvinuté podľa viacerých ukazovateľov. Hovorili ste o tom, ako jednoducho a konsenzuálne to prešlo cez koaličnú radu, cez vládu, ale ste možno zabudli spomenúť, alebo teda ja doplním, že značnú časť zásluhy na celom tomto projekte mal aj náš primátor Rimavskej Soboty Jozef Šimko, ktorý vám dal nápomocnú ruku a tiež vďaka ktorému sa ten priemyselný park rozbehol, takže treba to povedať naozaj komplexne. Druhá vec, vy ste spomenuli, že za tú dobu, odkedy ste minister hospodárstva, ste nominovali asi 40 ľudí do rôznych pozícií, do rôznych podnikov, ktoré patria pod vaše ministerstvo. Ja sa vás chcem spýtať, koľko z nich ste urobili na základe transparentného výberového konania? Lebo myslím, že túto časť programového vyhlásenia vlády ste si veľmi k srdcu nezobrali a robíte tie nominácie podľa straníckeho trička, čo ma veľmi mrzí. Nehovorím, že tí ľudia nie sú kvalitní, ale myslím si, že ľudia si zaslúžia mať možnosť sledovať tieto výberové konania, aby naozaj videli, že tí ľudia, ktorí tam sú, sú kvalitní zo širokej odbornej verejnosti. No a tretia vec, ktorú chcem povedať, je, že si vážim, že ste rozbehli tú vodíkovú národnú stratégiu, pretože ja som tiež zástanca vodíkového pohonu. Myslím si, že to je budúcnosť pre celý svet a je veľmi dobre, keď Slovensko trošku v tomto predbehne možno iné štáty v rámci Európy, aby sme boli trošku v tomto popredu a mohli, mohli získať nejaké lepšie projekty v budúcnosti. Ďakujem pekne.
Laššáková, Jana, podpredsedníčka NR SR (2014-05-15):
Príjemné dobré ráno, vážené panie poslankyne, páni poslanci, otváram tretí rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Vladimír Faič, Milan Halúz, Martin Chren, Lucia Nicholsonová a Ján Hudacký. Podľa schváleného programu pristúpime k rokovaniu o návrhu na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky . Návrh má parlamentnú tlač 962. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Ďalej chcem uviesť, že z dôvodu zahraničnej pracovnej cesty požiadal generálny prokurátor o ospravedlnenie z dnešného rokovania a svojím zastupovaním poveril prvého námestníka generálneho prokurátora Reného Vaneka, ktorému teraz odovzdávam slovo, aby návrh uviedol. Poprosím vás, pán námestník, o uvedenie návrhu. Nech sa páči.
Paška, Pavol, predseda NR SR (2014-11-09):
Chcete reagovať, pán premiér? (Reakcia premiéra.) Nech sa páči.
Laššáková, Jana, podpredsedníčka NR SR (2015-10-01):
Pán poslanec Hlina, nech sa páči.
Bugár, Béla, podpredseda NR SR (2010-11-04):
Pán spravodajca, chcete zaujať stanovisko v rozprave? Nie. Ďakujem pekne. Prerušujem rokovanie o tomto bode programu. Budeme pokračovať rokovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 497/2009 Z. z. o štátnom rozpočte na rok 2010 , tlač 171. Pán podpredseda vlády, pán minister financií Ivan Mikloš, nech sa páči, áno skrátené legislatívne konanie.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 134 poslancov, za 91, proti 12, zdržalo sa 31. Uvedený návrh sme schválili.
Jasaň, Viliam, poslanec NR SR (2014-01-29):
Ďakujem pekne, ja len tri poznámky. Už ste prestali, kolegovia, vykrikovať, fajn. Pán kolega, ak by ste boli dobre počúvali pána ministra, tak vy ste boli pochopili, že to video malo za cieľ ukázať, že žiadna kamera, žiadna kamera ani v rukách, ani na helme, nikde, nepreukáže všetko to, čo sa pri zásahu deje. A verte, že kamerovému systému dobre rozumiem, pretože už veľa rokov som sa tým živil, takže viem, čo dokáže. To malo za cieľ ukázať, a to aj povedal, nech je kamera kdekoľvek, nezachytí všetko. A keď tam máte 30, 40, 25 policajtov, a vy čo, budete skúmať každý jeden záber, ktorý je na tej kamere? To sa nedá, ale dobre. Ďalej, tvrdíte veci mnohokrát, a aj teraz ste tvrdili, ktoré neviete dokázať. Vy jednoducho rozprávate o mnohých veciach, ktorým niekedy ani veľmi nerozumiete a možnože vám to niekto podstrčil alebo povedal, a navyše si myslíte, že to, čo vy tvrdíte, je len to najsprávnejšie, len vy máte tú absolútnu pravdu a to ostatné, to nie je nepodstatné. Závisť a nenávisť, tu s vami trošku súhlasím. A viete prečo? Lebo v tomto volebnom období tá nenávisť je tu mnohokrát aj z vašej strany a mnohokrát aj niektorých vašich kolegov z opozície evidentná. Vy jednoducho SMER nenávidíte a hovoríte a robíte všetko preto, aby ste tú nenávisť dostali aj medzi ostatných ľudí. A to sa nepáči naozaj ani mne. Viete, a ľudskoprávnu agendu, to je tak zložitý problém a tak ľahko zneužiteľný, ako to urobila europoslankyňa za KDH, ktorá povedala, že preto Šatan nebol nominovaný a boli porušené jeho ľudské práva. Veď to je choré! Dajte si radšej pozor, kedy a ako... (Prerušenie vystúpenia časomerom.)
Malatinec, Roman, poslanec NR SR (2024-06-20):
Ďakujem pekne. No, kolegovia, ja chápem váš politický jazyk, aj mu rozumiem a prečo tak narážate na to, čo som teda predniesol, no tak pôjdem postupne. Kolega, ktorý hovoril o zahraničných Slovákoch, tak veľmi rád sa s vami o tom porozprávam, ale doteraz si tých Slovákov ako keby nikto nevšimol v rámci Národnej rady. Nepamätám si, že by takto dlho niekto o nich hovoril a poukázal. A ako pán kolega Dostál mal tú možnosť vsunúť to do zákona, otvoriť túto tému, nebolo tomu tak. Teraz vzniká nový zákon, súčasná RTVS ako keby stráca dôveru, tak zakladá sa nová spoločnosť Slovenská televízia a rozhlas. Hovoríte o politizácii. Ja ešte zatiaľ neviem mená, kto tam bude nominovaný, a vy už teraz viete, že to bude politizované. Že akí odborníci, kto tam príde, ja o tom neviem, nemám tú vedomosť a počkám si na tie mená a potom sa môžme spolu o tom baviť. A pripúšťam aj odbornú diskusiu, kto teda bude zastupovať, hej, trebárs poverený ďalší riaditeľ, ktorý by mal od... schválime tento zákon od 1. júla, tak budem sám zvedavý na meno, ktorý bude dočasne riadiť Slovenskú televíziu a rozhlas. Takže ja som chcel poukázať na život a kultúru Slovákov, že doteraz to nebolo v zákone zaradené a dovolil som si to tam doplniť, doplniť aj jednou vetou, pretože to považujem za súčasť slovenskej kultúry tohto národa. A si myslím, že obyvatelia tejto krajiny majú právo spoznať túto kultúru aj prostredníctvom verejnoprávnej televízie. A to, že to nebolo v tej programovej časti zahrnuté, resp. v tých bodoch doteraz v zákone, tak som si to tam dovolil dať, pretože som presvedčený, že to tak má byť. Ďakujem veľmi pekne.
Záhumenský, Marian, poslanec NR SR (2011-03-25):
Ďakujem pekne. Pani kolegyňa, chcem oceniť to, že uznávate, že ten nepomer medzi dodávateľmi potravín a obchodnými reťazcom je veľký. Že uznávate, že tých praktík je oveľa, oveľa viacej, ako som ich vymenoval. Ja tu mám zmluvu, videl som všetky zmluvy takmer so všetkými reťazcami a môžem vycitovať, koľko je tam všetkých tých praktík, je to na dve strany. Ale ak sa vám zdá byť, že názov zákona je dlhý, kľudne ste ho mohli skrátiť, mohli sme hovoriť o novele tohto zákona. A ak hovoríte, že tento zákon je nevykonateľný a že zákonom nie sme schopní obmedziť dominantné postavenie, nielen dominantné postavenie, ale hlavne zneužívanie dominantného postavenia, k čomu tento zákon má slúžiť, tak skúsenosti zo zahraničia hovoria, že jedine účinná legislatíva dokáže narovnať tieto vzťahy. Jedine účinná legislatíva. A to, že tento zákon je tu dlho a že nepreukázal svoju silu, nuž musím povedať, bohužiaľ, sa vždy podarilo lobistickým skupinám presadiť do zákona povedzme takú maličkosť, ako je ekonomická závislosť. Preukazovanie ekonomickej závislosti paralyzovalo účinnosť každého jedného zákona až do mája 2010. Od tohto momentu tento zákon sa stal vykonateľný, kontrolovateľný, ale vládna moc musí chcieť, exekutíva musí chcieť zákon využívať, zákon kontrolovať. Ak hovoríte a máte obavu, že kto z dodávateľov pôjde sa súdiť s jeho odberateľom, nuž máte pravdu, a preto tento zákon dával túto možnosť samosprávnym organizáciám, ktoré nie sú zaťažené vzťahmi navzájom, dával túto možnosť zväzom, profesným zväzom, obchodným zväzom, dával tú možnosť kontrolórovi, to je ministerstvo pôdohospodárstva, ktorý tento inštitút mohol využívať. Ďakujem.
Zmajkovičová, Renáta, podpredsedníčka NR SR (2012-07-25):
S faktickými poznámkami jeden poslanec. Ukončujem možnosť prihlásiť sa s faktickou poznámkou. Pán poslanec Martvoň.
S. Janiš, poslanec: (2005-12-15):
Pán predseda, skončil som, môžete otvoriť rozpravu.
B. Bugár, podpredseda NR SR: (2006-04-19):
návrhu skupiny poslancov Národnej rady Slovenskej republiky na vydanie ústavného zákona o zriadení a činnosti Výboru Národnej rady Slovenskej republiky na preskúmanie rozhodnutí Národného bezpečnostného úradu (tlač 1482). Dávam slovo poslancovi Romanovi Vavríkovi, aby za skupinu poslancov návrh zákona odôvodnil. Nech sa páči. R. Vavrík, poslanec: Ďakujem pekne, pán predseda. Vážené kolegyne, kolegovia, dovoľte aby som krátko uviedol návrh na vydanie ústavného zákona o zriadení a činnosti Výboru Národnej rady Slovenskej republiky na preskúmanie rozhodnutí Národného bezpečnostného úradu, ide o tlač 14-82. Predmetný návrh zákona, ktorým sa mení a dopĺňa, respektíve ktorým sa vydáva nový zákon, ústavný zákon o zriadení a činnosti výboru Národnej rady na preskúmanie rozhodnutí Národného bezpečnostného úradu, je poslanecký návrh, ktorý reaguje na nález Ústavného súdu Slovenskej republiky, je publikovaný pod číslom 638/2005 Z. z. Ústavný súd rozhodol na svojom neverejnom zasadnutí konanom 19. októbra minulého roku o nesúlade ustanovení § 30 odsek 4 až 7 zákona 215/2004 o ochrane utajovaných skutočností a o zmene a doplnení niektorých zákonov s článkom 1 odsek 1, prvou vetou, článkom 2 odsek 2 a článkom 46 odsek 1 Ústavy Slovenskej republiky. Ustanovenie § 30 upravuje mechanizmus odvolacieho procesu proti rozhodnutiam Národného bezpečnostného úradu. Napadnuté ustanovenie § 30 zákona určovali spôsob kreovania, predpoklady členstva, spôsob rozhodovania a dôvody zániku členstva a finančné zabezpečenie odvolacej komisie. Podľa názoru Ústavného súdu nie je dôvod na to, aby Národná rada ako orgán s presne vymedzenou ústavnou právomocou zriaďovala správny orgán, síce so zákonom vymedzenou právomocou, alebo mimo rámca článku 84 ústavy. Okrem toho individuálne správne rozhodovanie sa vzťahuje na všeobecné princípy správneho procesu, ako je princíp legality, nestrannosti, voľného hodnotenia dôkazov a diametrálne svojím charakterom je odlišné od systému rozhodovania Národnej rady a jej orgánov. Preto odvolaciu komisiu konštituoval na základe § 30 nemožno zaradiť medzi orgány uvedený v čl. 92 odsek 1 ústavy zriaďovanie na výkon právomoci Národnej rady, ktorý je uvedený v článku 86 ústavy. Toľko zo stanoviska a odôvodnenia Ústavného súdu. Na základe uvedených skutočností bolo potrebné reagovať na súčasný právny stav a to na vzniknuté legislatívne vákuum, ktoré vzniklo zrušením už spomenutých ustanovení § 30 odsek 4 až 7 spomenutého zákona o ochrane utajovaných skutočností. Uvedený právny stav navrhujeme riešiť tak, že sa ústavným zákonom zriadi Výbor Národnej rady, ktorý bude paritne zložený zo zástupcov koalície a opozície tak, ako bola kreovaná už pred chvíľou spomenutá komisia, ktorá bola nálezom ústavného súdu zrušená, a tým sa zabezpečí korektné rozhodovanie vo veci odvolaní pri prípadných nevydaniach previerok, bezpečnostných previerok Národným bezpečnostným úradom. Navrhuje sa teda kreovanie, spôsob, fungovanie a činnosť výboru ústavným zákonom, ktorý už som teda práve odôvodnil. Toľko z úvodného slova. Pán predseda, skončil som. Ďakujem pekne za slovo.
P. Paška, predseda NR SR: (2006-10-17):
(Hlasovanie.) Prítomných 144, za 143, nehlasoval 1. Konštatujem, že Národná rada pridelila predmetný návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Teraz požiadam pána spravodajcu pána poslanca Pavla Prokopoviča, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Je to tlač 78.
E. Kolesár, poslanec: (2004-09-22):
Na tajné hlasovanie o návrhu na voľbu poslanca Národnej rady Slovenskej republiky Jirka Malchárka za podpredsedu Národnej rady bolo vydaných a poslanci si osobne prevzali 92 hlasovacích lístkov, teda na voľbe bolo prítomných 92 poslancov. Po vykonaní tajného hlasovania, overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu poslanca Jirka Malchárka za podpredsedu Národnej rady Slovenskej republiky 1 poslanec neodovzdal hlasovací lístok, z 91 odovzdaných hlasovacích lístkov boli 2 hlasovacie lístky neplatné a 89 lístkov platných. Podľa platných hlasovacích lístkov overovatelia zistili, že za kandidáta Jirka Malchárka hlasovalo za 63 poslancov, proti bolo 11 poslancov a hlasovania sa zdržalo15 poslancov. Podľa čl. 90 ods. 1 Ústavy Slovenskej republiky na zvolenie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní nebol Jirko Malchárek zvolený za podpredsedu Národnej rady Slovenskej republiky. Ďakujem pekne.
Kondrót, Maroš, poslanec NR SR (2012-12-18):
Vážený pán predseda, ďakujem za slovo. V rozprave vystúpili viacerí poslanci a predložili nasledujúce návrhy: Páni poslanci Hlina, Přidal a Viskupič dali návrh nepokračovať v rokovaní o tomto bode programu. Dajte, prosím, hlasovať.
Blanár Juraj, podpredseda NR SR (2022-03-15):
Pán minister!
Glváč, Martin, podpredseda NR SR (2018-11-29):
Prosím tú otázku.
Blcháč, Ján, poslanec NR SR (2020-09-23):
Takže ja už končím, ďakujem pekne za upozornenie, už si dám pozor nabudúce a ospravedlňujem sa. Čiže vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledovné výbory Národnej rady Slovenskej republiky, a to výbor pre financie a rozpočet, ústavnoprávny výbor a výbor pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbory uvedený návrh prerokovali do 30 dní a gestorský do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte všeobecnú rozpravu k predloženému návrhu zákona.
Laššáková, Jana, podpredsedníčka NR SR (2015-11-25):
Na vystúpenie pani podpredsedníčky s faktickou poznámkou pán poslanec Viskupič. Končím možnosť prihlásiť sa s faktickými poznámkami. Nech sa páči, pán poslanec Viskupič.
P. Paška, predseda NR SR: (2009-06-18):
(Hlasovanie.) 140 prítomných, 59 za, 43 proti, 38 sa zdržalo. Nebudeme pokračovať v rokovaní. Teraz v prvom čítaní budeme hlasovať o návrhu poslankyne Lucie Žitňanskej na vydanie zákona, ktorým sa dopĺňa zákon č. 513 Obchodný zákonník. (Hlasovanie o n ávrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov.) Je to tlač 1117. Opäť pán predseda ústavnoprávneho výboru uvedie hlasovanie.
Paška, Pavol, predseda NR SR (2014-10-30):
O slovo požiadal podpredseda vlády a minister vnútra pán Robert Kaliňák. (Reakcie z pléna.) Kolegyne, kolegovia, ak ste sa chceli zabávať, nebolo treba túto schôdzu zvolávať, mohli ste tak činiť niekde inde. Ešte raz vás chcem poprosiť, rokujeme o návrhu na vyslovenie nedôvery vláde, skúste sa tak aj správať. Ďakujem pekne.
Danko, Andrej, predseda NR SR (2017-03-30):
Pristúpime k tretiemu čítaniu . A otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Budeme hlasovať o návrhu zákona ako celku.
Martinák, Ľuboš, poslanec NR SR (2019-06-25):
Ďakujem za slovo. Jednoznačne podporujem názory pána poslanca Blanára Juraja, ktoré zdôvodnil v rozprave. A výsledkom jeho zdôvodňovania bol procedurálny návrh, aby o tomto zákone sa už ďalej nerokovalo. Jednoznačne som takisto za to, že tento jazyk i tento zákon o štátnom jazyku, ktorý chcete novelizovať, nie je výsledkom rozumu, ale výsledkom účelovosti. Prečo to vravím? Žijem v národnostne zmiešanom území, kde popri našej slovenskej národnosti žije veľká časť rusínskej národnosti, rómskej a ukrajinskej národnosti. Nikdy medzi týmito národnosťami, a môžem to hovoriť s plným vedomím a svedomím, nevznikali žiadne spory kvôli národnostiam, kvôli používaniu jazykov národnostných menšín. Práve naopak, hlavne manželské zväzky spájali týchto ľudí a dávali dokopy. Tam žiadne spory neboli. Chodím medzi ľudí, sme malý región, a preto poznám ich názory. Názory týchto národnostných menšín sú tie, že mnohokrát politici vo vrcholovej politike zneužívajú tzv. problematiku národnostných menšín, ktorá u nás podľa môjho názoru vôbec neexistuje. A nielen podľa môjho, ale aj podľa názoru týchto národnostných menšín. A preto – ste tu momentálne, pokiaľ vidím, sama, pani Kaščáková – podľa môjho názoru z vašej strany a zo strany vašich predkladateľov je to hrubé zneužívanie tzv. problematiky národnostných menšín pre vlastný populizmus a táto problematika u nás neexistuje.
Danko, Andrej, podpredseda NR SR (2024-01-24):
Poslanec Vančo.
Laššáková, Jana, podpredsedníčka NR SR (2015-05-26):
Pán poslanec, poprosím vás hovoriť k návrhu zákona, nie k tomu, kto bude na vás reagovať. Nech sa páči.
Schlosár, Rastislav, poslanec NR SR (2018-05-28):
Ďakujem za slovo. Natália, ty si dosť dopodrobna rozprávala o tom americkom profesorovi Nathansonovi. Ešte jedna taká zaujímavosť, tento profesor bol pôvodne ateista, neskôr s tým, ako odhalil, v čom vlastne spočíva ten zločin, ktorý vlastne on sám páchal a nakoniec sa stal on sám kresťanom. I keď, samozrejme, v tejto veci nejde ani tak o náboženstvo, v tejto veci ide o ľudský život. A keď ide o ľudský život, tak každé náboženstvo, každé slušné náboženstvo je v tomto zajedno, že zabiť človeka je hriech. Každopádne, ja by som ešte chcel upriamiť pozornosť na jeden taký fakt, o ktorom sa nehovorí. Stalo sa to v Poľsku, kde celkom prednedávnom prebiehala tá debata o tom, že či sa má sprísniť potratová legislatíva alebo nie. Lebo dnes, dnes sa tu rozprávame o tom, že deti sú vraždené pri interrupciách ešte teda predtým, než sa narodia, ale napríklad v Poľsku sa stal taký prípad, že dieťa, ktoré malo byť potratené už v tom vyššom štádiu tehotenstva, sa narodilo živé a zdravé, teda ten potrat nevyšiel, ale napriek tomu tá legislatíva, ktorá bola, ktorú aj my máme teraz ešte možno za prísnu, ale v skutočnosti aj tá legislatíva ešte umožnila to dieťa nechať jednoducho len tak dodýchať a zomrieť, hoci už bolo narodené. Čiže ten rozmer tej interrupcie a to, čo na to nadväzuje, je možno ešte horší, ako si myslíme.
Paška, Pavol, predseda NR SR (2014-11-09):
Technici, pozrite sa, prosím vás, na to. Ja som to overoval pred začiatkom, aj preto sme chvíľočku ešte posúvali začiatok. Informácia bola, že to funguje. Pán premiér. (Reakcia z pléna.) Pán poslanec, hlasuje sa o veciach, ktoré majú zmysel.	 Pán premiér, máte slovo. (Reakcie z pléna.) Poprosím vás, kolegyne, kolegovia, o kľud. Pán premiér, nech sa páči, máte slovo.